Upozorňuje svojich priaznivcov, sympatizantov, podnikateľov a všetkých ľudí s ochotou pomôcť, na možnosť darovať

2%

**Ako na to ?**

1. **Ak ste zamestnanec a daňové priznanie pre Vás robí zamestnávateľ :**

Zamestnávateľ Vám po vykonaní tohtoročného zúčtovania (za rok 2023) bezodkladne vystaví Potvrdenie o zaplatení dane. Z tohto potvrdenia zistíte dátum zaplatenia dane a vypočítate si 2% zo zaplatenej dane (minimálne však 3,32 EUR). Tieto údaje vyplníte do tlačiva „Vyhlásenie o poukázaní 2% dane pre zamestnancov“, ktoré doručíte poštou alebo osobne na daňový úrad prislúchajúci k Vášmu bydlisku.

1. **Ak si daňové priznanie si robíte sami :**

Vyplňte si daňové priznanie FO typu A alebo typu B. Vypočítajte si 2% zo zaplatenej dane z príjmov fyzickej osoby (minimálna suma musí činiť 3,32 EUR). Súčasťou daňového priznania sú už príslušné kolónky, v ktorých treba vyplniť 2% z dane z príjmov a identifikačné údaje o našom združení. V daňovom priznaní typu A údaje vyplníte v časti VIII. a v priznaní typu B v XII. časti.

1. **Ak ste právnická osoba :**

Právnické osoby môžu poukázať 1,5% (2%) z dane aj viacerým prijímateľom, minimálna výška v prospech jedného prijímateľa je 8,30 EUR. Vypočítajte si Vaše 1,5% (2%) z dane z príjmov právnickej osoby, poukázať môžete aj menej ako 1,5% (2%), musí však byť splnená podmienka minimálne 8,30 EUR na jedného prijímateľa.

POZOR:

Ak právnická osoba (firma) v roku 2023 až do termínu na podanie daňového priznania a zaplatenie dane v roku 2023 (zvyčajne do 31. 3. 2023) NEDAROVALA financie vo výške minimálne 0,5% z dane na verejnoprospešný účel (aj inej organizácii, nemusí byť iba prijímateľovi), tak môže poukázať iba 1,5% z dane - vyznačí v daňovom priznaní, že poukazuje iba 1,5% z dane - VYPLNÍ v časti IV. kolónku 3.

Ak právnická osoba (firma) v roku 2023 až do termínu na podanie daňového priznania a zaplatenie dane v roku 2023 (zvyčajne do 31. 3. 2023) DAROVALA financie vo výške minimálne 0,5% z dane na verejnoprospešný účel (aj inej organizácii, nemusí byť iba prijímateľovi), tak môže poukázať 2% z dane - označí v daňovom priznaní, že poukazuje 2% z dane (tak ako po minulé roky)- VYPLNÍ v časti IV. kolónky 1 a 2.

***Údaje potrebné na vyplnenie tlačiva (1) alebo daňového priznania (2,3)***

IČO: 42288738

Právna forma: Občianske združenie

Obchodné meno (názov): Neogotický kaštieľ v Galante

Sídlo - Ulica: Kvetná 3064/15

Mesto: 924 01 Galanta